分类：文化/艺术-文学
问题：对诗孔明庙前有老柏，柯如青铜根如石。双皮溜雨四十围，黛色参天二千 
孔明庙前有老柏，柯如根如石。双皮溜雨四十围，黛色参天二千尺
回答：古柏行    杜甫 

孔明庙前有老柏，柯如青铜根如石。霜皮溜雨四十围， 
黛色参天二千尺。君臣已与时际会，树木犹为人爱惜。 
云来气接巫峡长，月出寒通雪山白。忆昨路绕锦亭东， 
先主武侯同閟宫。崔嵬枝干郊原古，窈窕丹青户牖空。 
落落盘踞虽得地，冥冥孤高多烈风。扶持自是神明力， 
正直原因造化功。大厦如倾要梁栋，万牛回首丘山重。 
不露文章世已惊，未辞翦伐谁能送。苦心岂免容蝼蚁， 
香叶终经宿鸾凤。志士幽人莫怨嗟，古来材大难为用。